open-index/open-wikipedia-markdown huggingface dataset:
Tolstad

**Tolstad**, eller **Taulstad** og fra gammelt av Tolftestad, er en storgård og gammel kongsgård i Vågå kommune i Innlandet. 
Gården ligger ca. to kilometer nord for Lalm. I 1998 hadde gården et totalt areal på 3000 daa. Av dette var 300 daa dyrket mark.

Tolstad er en gammel gård, og var lensmannsgård gjennom mange generasjoner og kongsgard. 
Før det var gården krongods.
Men har gjennom århundrene vekslet mellom stor-adel og konge.
Omkring ca. 1400 så lå gården under den mektige Finne-Ætten fra Voss, da eieren hette Kristine Eileifsdotter. Og Deretter ble gården overført i 1437 til en frue som het Adalis Ellingsdotter som også var fra den mektige Finne-ætten.
Hun var gift med ridder og riksrådmann Taral Sjugurdson Kane.
Dotteren etter Taral Sjugurdson Kane og Adalis Ellingsdotter, Kristine Taralsdotter med kallenavnet "smørhetta" arveet deretter gården og som senere ble ført videre til sønnen Botolv Endreson, solgte i 1463 gården til Knut Alvson som var ridder og riksrådmann og kom fra adelsslekten Tre rosor.
Og gården fulgte da slekten til 1586 da til gården ble overdratt til kong Fredrik II av Norge og Danmark. Gården var da krongods til 1640 da Hannibal Sehested overtok gården.
Hannibal Sehested var da stattholder i norge.
Gården var da i Sehested´s eie i 12år, da den igjen falt tilbake som eie til kronen og da i Christian den 4, eie. 
Da tilhørte gården kronen i 10 år til den da falt igjen på private hender, det skjedde i 1662 da kongen satte gården i pant til Celius Marcelius og Gabriel Marcelius som var brødre og kom fra Nederland.
Gabriel Marcelius var generalpostmester i Norge på den tiden.                   
Ridder Knut Alvsom fra den svenske adelsslekten Tre rosor som i sin tid eide gården, ble etter sigende drept i Knutstårnet på Akershus festning av Henrik Krummedike, og det heter seg att ridderen lå ubegravet i tårnet i hele 12 år. Knutstårnet på Akershus het egentlig Kanniketårnet, men ble i 1502 døpt Knutstårnet etter denne hendelsen.  
I 1856 brant gården, og over 20 hus brant ned; bare 2 hus overlevde brannen. 
Slekten som har gården i dag, har vært der fra ca. 1630, da først som leiglendinger.
Men den 14. januar 1685 fikk Hans Pålson kjøpt Tolstad til privat eie, og slekten sitter på gården den dag i dag.
Og i 1688 kjøpte han også den andre av de 2 kongsgårdene i Gudbrandsdalen.
Slik endte Hans Pålson opp med begge Kongsgårdene i Gudbrandsdalen. 
Slekta fra Tolstad er en av de største i Gudbrandsdalen.
Ca rundt 1890 så hadde British museum utgravninger av 5 gravhauger som ligger ved gården.
Gården har også privat fiskerett på fiskevannet Ingulsjøen, som ligger i Sjodalen i Vågå.

## Eksterne lenker
*
Nicollette Sheridan

**Nicollette Sherdian** (født 1963) er en engelsk skuespiller.

Hun spilte rollen som Edie Britt i den amerikanske TV-serien *[[Frustrerte fruer]]*. I 2009 ble det kjent at skuespilleren skulle forlate *Frustrerte fruer* fordi hun hadde andre prosjekter på gang.

Fra 2017 opptrådte hun i TV-serien *[[Dynasty (2017)|Dynasty]]*.

I 1995 opptrådte hun i filmen *[[Virus (1995)|Virus]]*. I 2002 spilte hun i animasjonsfilmen *[[Tarzan & Jane]]*, og i 2007 fikk hun en rolle i actionkomedien *[[Code Name: The Cleaner]]*.

## Referanser


## Eksterne lenker
*
Kristian Luuk

**Ants Robert Kristian Luuk** (født 14. juni 1966 i Hägersten i Stockholm) er en svensk komiker og programleder.

Han var programleder for Melodifestivalen, den svenske finalen i Eurovision Song Contest, i 2007 og 2008. Luuk spilte i den svenske filmen *Känd från TV* fra 2001.

Hans foreldre er begge fra Estland.

## Referanser


## Eksterne lenker
*
Barnevernsskolen i Bergen

**Barnevernsskolen i Bergen** var en skole for barnehagelærerutdanning, etablert i Bergen i 1948 under navnet *Småbarnpedagogisk Akademi i Bergen*. Skolen ble i 1972 fusjonert inn i Bergen lærerskole, og er fra 1994 en del av Høgskolen i Bergen.

Skolen fikk navnet *Barnevernsskolen i Bergen* i 1951. Skolen hadde først lokaler i *Øvregaten*, og flyttet i 1963 inn i Bergen Lysverkers nye lokaler i Lars Hilles gate, hvor de ble samboere med den tekniske skolen.

## Litteratur
* *Profesjonsutdanninger i Bergen*. Redaktør: Egil Ertresvaag. Bergen, 2007. ISBN 978-82-77-09091-7
Dicrossus

* sjakkbrettciklide 
* *[[Dicrossus gladicauda]]*
* *[[Dicrossus maculatus]]*

***Dicrossus*** er en gruppe ciklider.
Alle tre arter er slanke ferskvannsfisk som lever i svartvann i Amazonasbekkenet.
De har en viss utbredelse i akvariehandelen.
Gruppen er nært beslektet med *[[Crenicara]]*.

## Eksterne lenker
* 
*  ''Dicrossus'' (Genus) - zipcodezoo.com
David Owe

**David Coninck Owe** eller *David de Coninck Owe* eller *David deConinck Owe* (født 2. desember 1977 på Frederiksberg) er en dansk skuespiller, innleser av lydbøker og stuntmann.

## Biografi
David Owe er sønn av skuespillerparet Marie Louise Coninck og Baard Owe.

Han ble ferdigutdannet ved Statens Teaterskole i København i 2003 og er siden da nok blitt mest kjent for rollen sin i TV-serien *[[Ørnen (TV-serie)|Ørnen]]* fra 2004–05 og for å ha vunnet finalen i tv-underholdningsprogrammet *[[Vil du danse]]* i 2005 sammen med sin partner Vickie Jo Ringgaard.

I 2005 medvirket han dessuten i kortfilmen *[[Jackpot]]*, en action-komedie på 7½ minut, produseret av Eyelight Productions og studerte ved film- & medievitenskap ved Københavns Universitet. Baard Owe, Elias Eliot, Adam Brix, Nanna Andresen og Deni Jordan medvirket også.

David Owe medvirker også i TV-serien *[[2900 Happiness]]*, sammen med andre skuespillere som Jesper Lohmann, Søren Bregendal, Sofie Lassen-Kahlke og Susanne Storm.

I 2006 utga han CD-en *Tomorrow*.

David Owe giftet seg i 2006 med kollegaen Marie Askehave.

## Filmografi (utvalg)
* 2007-09 – *[[2900 Happiness]]* (TV-serie)
* 2007 – *[[Tempelriddernes skat II]]* 
* 2006 – *[[Næste skridt]]* 
* 2004–06 – *[[Ørnen (TV-serie)|Ørnen]]*
* 2003 – *[[Baby (film)|Baby]]*

## Referanser


## Eksterne lenker
* 
* 
* David Owe hos Den dnaske film database
Queen Elizabeth-klassen

**Queen Elizabeth-klassen** kan vise til:

* Queen Elizabeth-klassen, klasse av slagskip sjøsatt mellom 1913 og 1915
* Queen Elizabeth-klassen, britisk hangarskipsklasse under bygging.
Peckoltia

* *[[Peckoltia bachi]]*
* *[[Peckoltia braueri]]*
* *[[Peckoltia brevis]]*
* *[[Peckoltia cavatica]]*
* *[[Peckoltia furcatum]]*
* *[[Peckoltia vermiculata]]*
* *[[Peckoltia vittata]]*
* leopardfroskpleco

***Peckoltia*** er en gruppe harniskmaller.
Det er ferskvannsfisk som lever i Amazonas, Orinoco og Essequibo samt kystutløp nord for Amazonas nord til Fransk Guyana.
Tre av artene; *[[Peckoltia braueri]]*, *[[Peckoltia sabaji]]* og *[[Peckoltia cavatica]]* finnes i Guayanaskjoldet.

## Eksterne lenker
*
SSE3

**SSE3** (**Streaming SIMD Extensions 3**), også kjent under kodenavnet **Prescott New Instructions (PNI)**, er en IA-32 SIMD multimediautvidelse av x86-arkitekturen, som ble lansert sammen med «Prescott»-versjonen av Intel Pentium 4 den 1. februar 2004. Den 15. april 2005 introduserte AMD SSE3 i revisjon E («Venice» og «San Diego») av AMD Athlon 64.

SSE3 inneholder 13 flere instruksjoner enn SSE2.

En direkte etterfølger, SSSE3 (Supplemental Streaming SIMD Extensions 3), ble introdusert i 2006 med Intel Woodcrest og inneholder 16 nye instruksjoner over SSE3.

## Se også
*MMX
*3DNow!
*SSE
*SSE2
HMS «Superb»

**HMS «Superb»** er brukt på flere skip i den engelske marinen.

* HMS «Superb», slagskip overtatt i 1878.
* HMS «Superb», slagskip sjøsatt i 1907.
* HMS «Superb», krysser sjøsatt i 1943.
Ancistrini

* *[[Acanthicus]]*
* *[[Ancistrus]]*
* *[[Baryancistrus]]*
* *[[Chaetostoma]]*
* *[[Cordylancistrus]]*
* *[[Dekeyseria]]*
* *[[Dolichancistrus]]*
* *[[Exastilithoxus]]*
* *[[Hemiancistrus]]*
* *[[Hopliancistrus]]*
* *[[Hypancistrus]]*
* *[[Lasiancistrus]]*
* *[[Leporacanthicus]]*
* *[[Leptoancistrus]]*
* *[[Lithoxus]]*
* *[[Megalancistrus]]*
* *[[Neblinichthys]]*
* *[[Panaque]]*
* *[[Parancistrus]]*
* *[[Peckoltia]]*
* *[[Pseudacanthicus]]*
* *[[Pseudancistrus]]*
* *[[Pseudolithoxus]]*
* *[[Spectracanthicus]]*

**Ancistrini** er en gruppe harniskmaller. 
Det er tropiske ferskvannsfisk.

Flere av artene er utbredt i akvariehandelen.

## Eksterne lenker
* 
*  Ancistrini, Kner, 1853 - auburn.edu
Hypostominae

* Ancistrini
* Corymbophanini
* Hypostomini
* Pterygoplichthyini
* Rhinelepini

**Hypostominae** er en underfamilie av harniskmaller.
Det er tropiske ferskvannsfisk som lever i Sør-Amerika.

## Eksterne lenker
* 
*  Systematikk Loricariidae - akva.tv
*  Hypostominae Kner, 1853 - auburn.edu
Gustave Caillebotte

**Gustave Caillebotte** (født 19. august 1848 i Paris, død 21. februar 1894 i Gennevilliers) var en fransk maler, aktiv innen impresjonismen og som tidlig samler av impresjonistisk kunst.

Hans maleri *Parisgate i regnvær* (1877) viser et veikryss nær jernbanestasjonen Gare Saint-Lazare i det nordlige Paris. Bildet er et av hans mest kjente, og ble først vist ved *Den tredje impresjonistutstillingen* i 1877. Bildet eies i dag av Art Institute of Chicago, som beskriver bildet som «den superbe skildringen av bylivet på slutten av 1800-tallet».

Bildet reflekterer tydelig Caillebottes interesse for fotografi: motivet er skarpest fokusert på objektene i mellomgrunnen, mens både forgrunnen og bakgrunnen er «ute av fokus», bakgrunnen endog i økende grad. 

## Referanser
Johan Øiestad

**Johan Lyche Øiestad** (født 1959) er en norsk komiker, humoristisk forfatter og tannlege. Han ble utdannet cand. odont. i 1984 og driver egen tannlegepraksis. Øiestad ble godkjent spesialist i periodonti, tannkjøttsykdommer i 1990, og arbeider idag både som allmenn praktiker og spesialist i sin klinikk på Sunndalsøra

Øiestad har gitt ut en rekke bøker, flere av dem illustrert av Inge Grødum. Øiestad har også hatt faste spalter om tannhelse i ukebladene Allers og Vi over 60 samt skrevet både vitenskapelige og populariserte artikler om tannhelse i flere tidsskrifter og ukeblader. Han har gitt ut en lydkassett om tannkjøttlidelser og en videokassett om kommunikasjon hos tannlegen.

Øiestad spilte fotball som ung og fikk 3 landskamper for G16-landslaget og 3 for G19-landslaget. Han spilte 208 kamper for Sunndal. Han har landets høyeste trener og lederutdannelse i fotball.

Øiestad jobber i tillegg til sin tannlegevirksomhet som skuespiller og komiker. Han spilte Kjell Inge Røkke i TV 2 komedien Det gode selskap og hans parodier på Nils Arne Eggen, Åge Hareide og flere andre kjente personer er vist flere ganger på riksdekkende og lokale TV-stasjoner. Øiestad har hatt roller i spillefilmene Skygger i skaret og i Jakob og campinglivet farer. Han spilte onkel Erling i sesong 10 av Helt Perfekt på Tv Norge i 2020.

Som revyutøver vant han prisen *Årets Gapskratt 2010* på Gapskratten Revyfestival i Tresfjord, og publikumspris dagforestilling Høylandet revyfestival 2005, for nummeret Rævafotball.

## Bibliografi

* *Gap Opp – Muntre tannlegehistorier*, Aventura forlag, illustrert av Inge Grødum
* *Ut med Dommer'n*, Ex Libris forlag, illustrert av Inge Grødum
* *Hjelp – vi flyr*, Frifant forlag, illustrert av Inge Grødum
* *Verdens beste fotballvitser*, Kagge forlag
* *A-laget, de 25 største norske fotballspillere gjennom tidene*, Damm forlag, sammen med Svein Sæter
* *Din tannhelsebok: Imprint forlag*, Akademisk publisering, sammen med Bodvar Lyche Øiestad

## Referanser
Nautilus

**Nautilus** har flere betydninger:

* *[[Nautilus (slekt)|Nautilus]]*, en slekt med primitive blekkspruter med utvendig skall
* «Nautilus» (fiksjon), ubåten i romanen *En verdensomseiling under havet* av Jules Verne, og i filmer basert på denne
* USS «Nautilus» (SSN-571), verdens første operasjonelle atomdrevne ubåt
* Nautilus (filbehandler), den offisielle filbehandleren i skrivebordsmiljøet GNOME
* Nautilus (TV-program), TV-serie på NRK2 i 1997
Fylkesvei 7424

**Fylkesvei 7424** går mellom Reipå og Marken i Meløy kommune.

Frem til 2019 hadde veien betegnelsen fylkesvei 457 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Susan Olsen

**Susan Annabella Olsen** eller *Susan A. Olsen* (født 27. april 1964) er en dansk skuespillerinne.

Hun avsluttet utdannelsen sin ved Aarhus Teaters Elevskole i 1993.

## Filmografi (utvalg)

## Referanser


## Eksterne lenker
* 
* Susan Olsen hos Den danske film database
«Nautilus» (fiksjon)

**Nautilus** er navnet på undervannsbåten til romanfiguren «kaptein Nemo» (bokstavelig: kaptein «ingen» på latin). Fartøyet oppsto i forfatteren Jules Vernes fantasi omkring 1860, og framtrådte som ferdig utviklet idé i boken *[[En verdensomseiling under havet]]* utgitt første gang i 1869. Den følgende beskrivelsen bygger på forfatterens beskrivelser.

På den tid var fortsatt skipsskrog oftest bygd i treverk, med unntak for panserskip. Nautilus var bygd i stål, med baugen formet som en kraftig og spiss rambukk. Rambukken fungerte som kampvåpen, ved at uvennlige skip ble rent i senk (vedret) ved å bli hullet under pansringen. (Torpedoen ble først utviklet senere sammen med pansring under vannlinjen).

Den var utstyrt med to forholdsvis store, trykkfaste vinduer bak baugen, der en dels hadde salong og dels kontroll- og styreorganer. Boforholdene ombord syntes å tilsvare atlanterhavsdamperne på den tid – eller bedre. Der fantes et trykkammer, der en kunne stige ut direkte på havbunnen for å jakte på fisk og skatter.

Ubåten var utstyrt med oppdriftstanker og trykkluft. Oppstigningen ble ofte så brå, at tankene frådet i overflaten – derav forveksling med hvalblåst. Hurtig nedstigning ble regulert ved hjelp av finner (dybderor?).
Både fremdrift og komfort (lys og varme) ble ordnet ved å utvinne elektrisitet direkte fra havet. Elektromotoren drev så en skrue eller propell. Byggingen av skipet foregikk ved at flere skipsverft og maskinverksteder laget hver sine deler, som så ble samlet i hemmelighet.

Ubåten hadde flere hemmelige baser på ødslige vulkanøyer, og kom seg fra Middelhavet til Dødehavet gjennom en undersjøisk tunnel. Den led nestenhavari i Moskenesstraumen i Norge, men dukker opp igjen i en annen roman: *[[Den hemmelighetsfulle øya]]* (1875), der den ble en verdig gravplass for kaptein Nemo.

Jules Verne lanserte i denne boken flere trekk som går igjen i moderne ubåter – og enkelte som nok er umulige.

## Illustrasjoner fra førsteutgaven

Fil:20000 mobilis in mobili.jpg|Mottoet  til *Nautilus*: «mobilis in mobili» 
Fil:20000 Nemo_Aronnax_plans.jpg| Nemo og Professor Aronnax ser på konstruksjonen av *Nautilus*
Fil:20000 Nautilus Salon.jpg|Grand Salon i *Nautilus*
Fil:20000 Nautilus Nemo room.jpg|Kapteinens rom i *Nautilus*
Fil:20000 Nautilus Library Nemo Aronnax.jpg|Biblioteket
Fil:20000 Nautilus engines.jpg| *Nautilus* maskinrom
Fil:Nemo_Aronax_viewbay_diver.jpg|Utsiktsdekket i *Nautilus*
Fil:Nautilus wrecks.jpg|Avstandsprofil av *Nautilus* (som bare blir beskrevet med ord i boken)
Brenda Strong

**Brenda Lee Strong** (født 25. mars 1960) er en amerikansk skuespiller, kjent som Mary Alice i *[[Frustrerte fruer]]*.

## Filmografi
* *Fear the Walking Dead* 2016-d.d (Ilene Stowe)
* *Dallas* 2012-2014 (Ann Ewing)
* *Frustrerte fruer* 2004-2012 (Mary Alice Young)
* *[[Red Dragon]]* 2002 (middagsgjest)
* *[[Starship Troopers (film)|Starship Troopers]]* 1997 (Kaptein Deladier)
* *[[Party of Five]]* 1996 (Kathleen Isley)
* *[[Malice]] [[1993]]* (Claudia, Rileys sekretær)

## Eksterne lenker
*
You Know What They Do to Guys Like Us in Prison

**You Know What They Do to Guys Like Us in Prison** er den fjerde sangen fra albumet Three Cheers For Sweet Revenge av den amerikanske rockegruppa My Chemical Romance. Sangen handler om en kriminell som er overbevist om at politiet aldri vil kunne ta ham; og som simpelthen utleverer seg til politiet og blir sendt i fengsel. Sangen forteller så om livet til mannen i fengselet. Han blir mishandlet og behandlet dårlig, noe som senere får ham til å planlegge å drepe personene som mishandlet ham. 

Vokalist Gerard Way sa i et intervju at skrevet om en lek hvor han var nødt til å kysse Bert McCracken fra The Used. Bert McCracken bidrar i bakgrunnen av sangen og latteren som høres mot slutten tilhører også ham.
Anne Berit Vestby

**Anne Berit Vestby** (født 1962) er en norsk regissør, produsent og fotograf. Hun er utdannet på medielinja ved Høgskolen i Volda. 

## Filmografi
* 1988: *Stikket*
* 1989: *A meeting with [[Arne Sucksdorff]]*, NRK
* 1991: *Underbart!*, NRK
* 1995: *Taxi om natten* (dokumentar)
* 1996: *This is my life*
* 1996: *Sommermorgen* (kortfilm), NRK/kino
* 1996: *Til hvilken pris*
* 1998: *Fra Bærum til Bangladesh*, TV 2
* 2000: *Under overflaten*, NRK
* 2001: *[[Hakking|Hakk]] og [[Pjoning|pjon]]*
* 2001: *Nesten en fredsseilas*, NRK
* 2004: *[[Institusjonen]]* (TV-serie, 13 episoder), NRK
* 2006: *[[Bare Belle – En seriemorder fra Selbu]]* – en film om den kvinnelige seriemorderen Belle Gunness; vist på TV 2
* 2009: *Den iskalde krigen*, TV 2
* 2015: *Lillebror ser deg*

## Referanser


## Eksterne lenker
* Anne Berit Vestby
*
Paul Johann Anselm von Feuerbach

**Paul Johann Anselm Ritter von Feuerbach** (født 14. november 1775 i Hainichen ved Jena, død 29. mai 1833 i Frankfurt am Main) var en tysk jurist. Han regnes som grunnlegger av den moderne tyske strafferett, den psykologiske avskrekkingsteorien og som far til den bayerske straffeloven av 1813. Han er også kjent som overformynder og velgjører for Kaspar Hauser, som han i 1832 utgav en bok om: *Kaspar Hauser. Beispiel eines Verbrechens am Seelenleben des Menschen*.

I sitt rettsteoretiske arbeid er han blant annet blitt kjent for grunnprinsippet *[[nulla poena sine lege]]* («ingen straff uten lov»), et prinsipp som rett nok også finnes i den gamle romerretten men som fikk en fyndigere formulering av Feuerbach, og særlig har brodd bot tilbakevirkende lover innen strafferett.
 
## Liv og virke
### Bakgrunn
Paul J.A. Feuerbach var advokatsønn og studerte filosofi og jus ved Universitetet i Jena. 

### Karriere
I 1801 ble han professor i rettsvitenskap ved samme universitet. Senere innehadde han lærestoler i Kiel (1802) og Landshut (1804), hvor han fikk i oppdrag å utarbeide en bayersk straffelovskodikasjon. I 1805 ble han geheimesekretær i det bayerske Justis- og politidepartementet i München og senere forfremmet til virkelig geheimeråd. I 1806 utarbeidet han et forslag om å avskaffe tortur i rettspleien.

Hans *[[Strafgesetzbuch für das Königreich Bayern]]* ble med små endringer godkjent av Kongen 16. mai 1813. Den ble også lagt til grunn for kodifikasjoner i andre stater, som Sachsen-Weimar-Eisenach og Württemberg, og uforandret overtatt av Oldenburg, samt oversatt til svensk. Den nye lovkodifikasjonen innebar en mer human bayersk strafferett og en faktisk avskaffelse av tortur.

Etter oppdrag fra Kongen omarbeidet Feuerbach også *[[Code Napoléon]]* til en sivil lovbok for Bayern. Den utkom delvis i 1808 og 1809, men trådte aldri i kraft.

I 1812 fikk han ansvaret for å utarbeide *[[Codex Maximilianeus]]* sammen med friherre von Aretin og statsråd von Gönner.

Ved gjenopprettelsen av den tyske uavhengighet etter Napoleonskrigene viste Feuerbach sitt nasjonale sinn gjennom flere skrifter, blant annet *Über deutsche Freiheit und Vertretung deutscher Völker durch Landstände* (Leipzig 1814).

I 1814 ble han utnevnt til president for appellretten i Bamberg og i 1817 til president for appellretten i Ansbach. I 1821 ble han virkelig statsråd. Han ble slått til ridder i 1813.

Han var far til filosofen Ludwig Andreas Feuerbach og matematikeren Karl Wilhelm Feuerbach, og bestefar til maleren Anselm Feuerbach.

## Verker
* Feuerbach, Paul Johann Anselm, Ritter von: *The Wild Child The unsolved mystery of Kaspar Hauser.* Translated from the German with an Introduction by Jeffrey Moussaieff Masson/ NY Free Press 1997 1st ppb ptg ISBN 0-684-83096-5
* Paul Johann Anselm von Feuerbach/Gerold Schmidt, "Alltag im Alten Bayern", Norderstedt (Books On Demand GmbH) 2006, 357 sider (with local register and index of names) ISBN 978-3-8334-6060-9

## Referanser
Megabyer

**Megaby** er en by i verden som har over 10 millioner innbyggere. I dag finnes det 30 megabyer. De fleste megabyene ligger i de sørlige og østlige delene av Asia. Per 2015, for første gang i menneskelig historie, lever mer av verdens 6,8 milliarder mennesker i urbane områder (byer) enn i rurale områder (på landet). Det er et enormt stort demografisk og geografisk endringen siden 1950 da kun 30 prosent av verdens befolkning på 2,5 milliarder innbyggere bodde i urbane miljøer.

## Historisk
På begynnelsen av 1800-tallet bodde bare 3 prosent av verdens befolkning i byer, på slutten av 1900-tallet var dette endret seg til 47 prosent. Det var 83 byer i 1950 som hadde en befolkning på over en million og New York var den eneste byen i verden med en befolkning på 10 millioner. I 2007 var det 468 byer med over en million. FN har anslått at dagens urbane befolkning på 3,2 milliarder vil øke til nesten 5 milliarder innen 2030, da vil 3 av 5 mennesker bo i byer. Denne økningen vil være mest dramatisk i de minst urbaniserte kontinentene, Asia og Afrika.

## Megabyer
Dette er en liste per 2015 som referer, ikke til byene, men byenes storbyområder.

## Referanser
University of Botswana

**University of Botswana** eller **UB** ble etablert i 1982 som den første institusjon for høyere utdanning i Botswana. Universitetet har fire studiesteder; to i hovedstaden Gaborone, ett i Francistown, og ett i Maun. Universitetet er delt inn i seks fakultet: Næringsliv, utdanning, ingeniørfag, humanistiske fag, realfag og samfunnsfag. Et sterkt ønsket medisinsk fakultet er planlagt å starte i 2009 som en del av et samarbeidet med Universitetet i Melbourne i Australia.

## Referanser


## Eksterne lenker
*
Sliperiet

**Sliperiet** er en gammel industribygning i Larvik. Det er beliggende i Hammerdalen og ble oppført i 1875&ndash;1876. Tilbyggene er fra 1905 og 1975.

Bygget har vært anvendt til fremstiling av cellulose. I løpet av 2008 vil bygget være ferdig renovert og klargjort som kulturhus, i alt har det blitt investert for 20&ndash;30 millioner kroner. 4000 kvadratmeter er stilt til disposisjon for kulturlivet i Larvik.

I august 2008 flyttet Studio Nille med femten ansatte og 500 danseelever til annen og tredje etasje i Sliperiet.

## Eksterne lenker

* Sliperiet.no – Alt som skjer i Sliperiet i Larvik i Hammerdalen
Fylkesvei 3114

**Fylkesvei 3114** går mellom Stenmalveien og Gyldenløves gate i Tønsberg.

Frem til 2019 hadde veien betegnelsen  fylkesvei 464 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Mapai

**Mapai** (hebraisk: , et akronym for *Mifleget Poalei Eretz Yisrael* ()) var et venstrevendt politisk parti i Israel, og en av de største gruppene innen israelsk politikk frem til det slo seg sammen med flere partier og dannet Arbeiderpartiet.

## Referanser


## Eksterne lenker
*
Bowser jr.

**Bowser jr.** er sønnen til Bowser fra Super Mario spillene, og dukket opp første gang i Super Mario Sunshine fra 2002. Både i *Super Mario Sunshine* og New Super Mario Bros. er han hovedfienden, og hans far spiller kun en mindre rolle. I spillene ser Bowser Jr. veldig opp til faren sin, og han deler farens ambisjoner om å beseire Mario og ta kontroll over hele Mushroom Kingdom.

I *Sunshine* bruker han en pensel og et tørkle for å transformere seg til en transparent blå dobbeltgjenger av Mario, for å vandalisere omgivelsene med graffiti og lure de innfødte til å tro at det er Mario som har gjort det.

Han dukker også opp i Mario Sports-spillene som en spillbar figur.

## Referanser
Farris Naturskole

**Farris Naturskole** er et skoletilbud i Larvik i Vestfold. Tilbudet ble åpnet av Larvik kommune i 1995. Den holder til på gården Framnes.

Farris Naturskole er et tilbud til alle barneskoler og barnehager. Naturskolen har om lag 3000 elevbesøk i året og baserer seg på praktisk læring utendørs. Tidligere var naturskolen en underavdeling av Sentrum skole.

Naturskolen tilbyr ulike opplegg hvor naturen danner grunnlag for undervisning, enten for hele skoleklasser eller mindre grupper, på dagsbesøk eller som overnattingsturer.

Skolen har 3. og 7. klasse i barneskolen som primær målgruppe.

Bjørn Pettersen er leder for Farris Naturskole.

## Eksterne lenker
*
Det nasjonale aldershjem for sjømenn i Stavern

**Det nasjonale aldershjem for sjømenn i Stavern (Sjømannshjemmet)** er en norsk institusjon. Det er Norges eneste landsomfattende hjem for eldre sjøfolk med ektefeller. Det ble åpnet i 1905.

Det var tolv beboere som søkte seg dit i første omgang. Per januar 2006 har sjømannshjemmet i alt 120 beboere,  18 omsorgsboliger, 63 leiligheter og 19 sykehjemsplasser. Sjømannshjemmet er en privat stiftelse og samtlige styremedlemmer er representanter for sjømannsorganisasjonene.

Sjømannshjemmet fungerer delvis som et bo- og aktivitetssenter, delvis som et pleie- og sykehjem.

Flesteparten av boenhetene ligger samlet i det gamle miljøet av miltiærbrakker vest for Parken, hvor også administrasjonsenteret og pleieavdelingen er beliggende.
Leilighetene er innredet delvis i brakker fra 1700-årene, delvis i nyere bygninger i samme stil. Sentralbygget med sykeavdeling ble opoført i 1972.

Sjømannshjemmets høye beskytter er Kong Harald V.

## Referanser
Willow Tearooms

**Willow Tearooms** er et tehus i Sauchiehall Street, som er en av hovedgatene i Glasgow. Tehuset åpnet i 1903 og er designet av den anerkjente arkitekten Charles Rennie Mackintosh.

Mackintosh innledet tidlig i karrieren et tett samarbeid med Catherine Cranston. Hun var tilhenger av måteholdsbevegelse og ønsket, gjennom å opprette tehus, at alkoholkonsumet i befolkningen skulle reduseres. Før Willow Tearooms ble åpnet var Mackintosh med på å dekorere og designe møbler til to andre tehus som Crantson eide. Da Crantson skulle åpne et nytt tehus i Sauchiehall Street fikk Mackintosh oppdraget med å designe tehuset.

Tidligere hadde det vært lager i den smale fireetasjers bygningen som nå skulle bygges om til tehus. Mackintosh lagde flere rom som alle skulle dekke forskjellige funksjoner og som alle hadde ulikt design. I front av første etasje var det et terom for damene, med lunsjrom som var åpent for alle i bakkant. Over dette var det et galleri hvor det ble servert te. I andre etasje var det et luksusrom for damene med utsikt fra et panoramavindu ut over Sauchiehall Street. Den tredje etasjen bestod av et trekledt biljardrom og røkerom for herrene. De forskjellige rommene hadde ulikt design, og det var mørke farger for herrene og lyse for damene. 

Mackintosh designet så å si alt i tehuset, inkludert interiøret, menyen, serviset og uniformene til servitrisene. Det ble også designet en ny fasade på bygningen som brøt vesentlig med de omkringliggende bygningene.

Bygningen ble brukt som tehus frem til 1950-tallet, men ble etter dette brukt til en rekke ulike formål blant annet som varehus. På begynnelsen av 1980-tallet ble det gjennomført et omfattende oppussingsarbeid for å sette tehuset tilbake i sin originale stand. Det gjenåpnet i 1983 og er fremdeles i drift i dag, men det er nå en smykkebutikk i førsteetasje

## Eksterne lenker
*
Calgacus

**Calgacus** (noen ganger nevnt som *Calgacos* eller *Galgacus*) er et latinsk navn på den utpekte lederen for caledonere i den såkalte Den caledonske konføderasjon som kjempet mot den romerske hæren ledet av Gnaeus Julius Agricola i slaget ved Mons Graupius i år 83 eller 84 e.Kr. Navnet er latinsk, men kan bli tolket i keltisk, **calg-ac-os*, «sverdmannen» eller «manndomsmannen» (i betydning et mannslem).

Den eneste historiske kilde som nevner Calgacus er den romerske historikeren og forfatteren Tacitus’ verk om Agricola som beskriver ham som «meget fornem i fødsel og tapperhet blant høvdingene». Tacitus skrev også en fiktiv tale som ble tillagt Calgacus og talt før slaget og hvor han beskriver romernes undertrykkelse av Britannia og maner sine krigere til å kjempe. Talen refererer hovedsakelig romernes oppfatning av nordlige Britannia, eksempelvis opplysningen om at ingen bor hinsides Caledonia, som de kalt dagens Skottland.

Følgende utdrag er fra talen som blir tilskrevet Calgacus av Tacitus i *[[Livet til Agricola]]* (30):

:«Når jeg overveier opprinnelsen til denne krigen og nødvendigheten av vår posisjon er jeg sikker tro på at denne dagen, og denne forbundet til dere, vil bli begynnelsen på frithet for hele Britannia. For oss alle er slaveri noe som er ukjent; det er ikke noe land bortenfor oss, og selv havet er ikke sikker, truet som vi er av en romersk flåte. Og således, i krig og kamp hvor de modige finner ære vil selv feigingene finne trygghet.

:Tidligere tvister, hvor med varierende hell, ble romerne gitt motstand, fortsatt etterlatt oss et siste håp om hjelp ettersom å være den mest kjente nasjon i Britannia, med bolig i selve hjertet av landet, og ut av syne fra kysten av de erobrede, vi kan holde selv våre øyne skitnet til av trelldommens smitte. For oss som bor ved den ytterste grense av jorden og i frihet, dette fjerne helligdom av Britannias ære, har opp til nå vært forsvar. Nå, imidlertid, den fjerneste grenser i Britannia er slått åpent, og det ukjente bringer alltid det storslåtte. Men det er ingen stammer bortenfor oss, ingenting annet enn bølgene og fjellene, og likevel mer de grusomme romere, å unnslippe fra disses undertrykkelse er forgjeves søkt av lydighet og underkastelse.

:Utplyndring av verden, deres omfattende plyndring har tømt landet, de har røvet dypt. Om deres fienden har rikdom, har de grådighet; om han er fattig, er de ambisiøse; verken Øst eller Vest kan stagge deres appetitt... Blant de menn som de trakter etter med lik iver, både fattige og rike. Å plyndre, slakte, stjele – disse tingene som de feilaktig kaller et ‘imperium’: de skaper en ørken og kaller det for fred!»

Calgacus blir ikke nevnt i løpet av slaget eller etter det, og han er heller ikke nevnt som en av gislene som Agricola tok med seg. Det er derfor uklart om han ble drept i slaget eller unnslap for å slåss videre i den usikre freden som romerne tvang på Caledonia.

## Referanser


## Litteratur
* 
* Tacitus: *[[Livet til Agricola]]* hos Sacred Texts: Tacitus: Agricola Book 1 (30)
Alyson Stoner

**Alyson Rae Stoner** (født 1993) er en amerikansk barneskuespiller. Hen er blant annet kjent for sin rolle i filmen *Cheaper by the Dozen*. Hen har også vært bakgrunnsdanser for Missy Elliott og Eminem.

Stoner er i tillegg med i serien *[[Zack & Codys søte hotelliv]]* og filmene *[[Camp Rock]]* og *[[Camp Rock 2]]*. Hen er også kjent for å ha stemmen til Isabella i animasjonsserien *[[Phineas og Ferb]]*.

## Filmografi
### Film

### Fjernsyn

### Musikk

### Videospill

## Referanser


## Eksterne lenker
* 
* 
* 
*
Typhoon-klassen

**Typhoon-klassen** er en russisk ubåtklasse av ballistiske missilubåter. De er de største ubåter som noen gang er bygget. Klassen ble utviklet av Den sovjetiske marinen som Prosjekt 941 og blir på russisk kalt Akula-klassen, noe som kan føre til sammenblanding med Akula-klassen angrepsubåter.

## Litteratur

*
Tvistein fyr

**Tvistein fyr** er et fyr ved Nevlunghavn i Vestfold. Det står på den østre av to småholmer om lag tre kilometer sør av Hummerbakkfjorden. Navnet betyr *to steiner*, som i dette tilfellet sikter til runde, «steinliknende» holmer.

Fyret ble oppført i 1908. Fyret ble elektrifisert i 1951, og samtidig ble nytt tårn og ny betjentbolig anlagt. Tvistein var familiefyr til slutten av 1950-årene, da ble det turnusstasjon. I 1987 ble fyret automatisert og avbemannet. Lyset står sytten meter over høyeste vannstand og når 13.2 nautiske mil.

## Referanser


## Eksterne lenker
*
Lazar Berman

**Lazar Naumovitsj Berman**, (russisk **Лазарь Наумович Берман**) (født 26. februar 1930 i Leningrad i Sovjetunionen, død 6. februar 2005 i Firenze) var en russisk klassisk pianist. Han var en av de siste representantene for den russiske romantiske tradisjonen.

## Referanser
Worm Darre-Jenssen

**Worm Hirsch Darre-Jenssen** (1870&ndash;1945) var en norsk ingeniør og politiker (H).

## Familie
Worm Darre-Jenssen (født 7. desember 1870 i Ranheim) var sønn av brukseier Lauritz Jenssen (1837–1899) og Jørgine Wilhelmine Darre (1842–1910), bror av ingeniør og statsråd Hans Jørgen Darre-Jenssen (1864–1950), bror av ingeniør Lauritz J. Dorenfeldt (1863–1932), sønnesønn av brukseier Lauritz Dorenfeldt Jenssen (1801–1859), dattersønn av biskop Hans Jørgen Darre (1803–1874), nevø av banksjef Christian Hirsch (1831–1904) samt oldebarn av sogneprest og eidsvollsmann Jacob Darre (1757–1841). Worm Darre-Jenssen døde 30. april 1945 og ble gravlagt på kirkegården ved Tilfredshet kapell i Trondheim.

## Karriere
Han hadde ingeniøreksamen fra både maskinavdelingen og bygningsavdelingen ved Trondhjems Tekniske Læreanstalt fra henholdsvis 1889 og 1890, og studerte videre ved Königliche Technische Hochschule i Hannover 1894–1895. Darre-Jenssen var assistent ved Statens Jernbaneanlegg 1890–1894, assistent ved Den kombinerte veiadministrasjon i Kristians amt 1895–1900, byggeleder for Trondhjems kommunale kraftanlegg ved Øvre Lerfoss i 1901, avdelingsingeniør i Trondhjem ingeniørvesen 1902–1913 og overingeniør i Trondhjem havneingeniørvesen 1913–1929. Den 12. april 1929 ble han administrerende direktør i Norges Brandkasse, men ble avskjediget av okkupasjonsstyret under andre verdenskrig i 1941.

Han bekledde en rekke verv i politikk og organisasjonsliv, blant annet formann i Trondhjems Polytekniske Forening 1908–1911, styremedlem i Trondhjem jeger- og fiskerforening, formann i Den Norske Ingeniørforenings Trondhjem-avdeling 1912–1914, medlem av Den Norske Ingeniørforenings hovedstyre 1912–1926 (president 1923–1926), styremedlem i Norges Tekniske Høiskoles fond 1915–1936 og visepresident i Norsk Brannvern Forening 1937–1939. Darre-Jenssen var innvalgt på Stortinget fra Trondhjem og Levanger 1925–1930 samt arbeidsminister i Ivar Lykkes regjering 1926–1928. Som parlamentariker var han medlem av Stortingets skog- og vassdragskomite. Som arbeidsminister ble han kjent for sin motvilje til videre jernbaneutbygging, og mente at man burde prioritere veiene isteden.

## Referanser


## Eksterne lenker
* 
*
Giganotosaurus

**Giganotosaurus** var en dinosaur som levde i krittiden, (for ca. 90 millioner år siden). Den ble oppdaget i Argentina i 1993. Den var omtrent like lang som tyrannosaurus rex, men kortere enn en spinosaurus, med en antatt lengde på ca. 12 meter og en vekt på ca. 5-8 tonn, omtrent like mye som 100 mennesker. Den var også høyere enn tyrannosaurus rex selv om hjernen var litt mindre.  
  
Mange forskere mener giganotosaurus var et flokkdyr. Mest sannsynlig er det at den både levde og jaktet i flokk.

Giganotosaur holdt ikke byttet nede til det døde som Tyrannosaurus. I stedet tok den et stort jafs med sine skarpe tenner.  Etter det trakk den seg tilbake og ventet på at bytte skulle blø i hjel. Hvis ikke det skjedde, skulle infeksjoner i såret forårsaket av en rik bakterieflora fra dinosaurens spytt gjøre det.

## Eksterne lenker
*
Smalfjorden (Tana)

**Smalfjorden** (nordsamisk: *Ráttovuotna*) er en fjordarm i Tanafjorden i Tana kommune i Finnmark. Fjorden har innløp mellom Tjeldneset i vest og Smalfjordneset i øst og strekker seg 12 kilometer sørvestover til Smalfjordbotn i bunnen av fjorden.

De eneste bostedene ved fjorden ligger i den indre delen. Her ligger blant annet bygden Smalfjord på østsiden av fjorden. Steinvik er en gård på vestsiden. Smalfjord har båtforbindelse med flere veiløse bygder i Tanafjorden. 

Fylkesvei 98 går langs vestsiden av den indre delen av fjorden. 

## Referanser
Sværholt

**Sværholt** er ei fraflyttet bygd ytterst på Sværholthalvøya, mellom Porsangerfjorden og Laksefjorden i Lebesby kommune i Finnmark. Fuglefjellet Sværholtklubben ligger like nord for stedet. Under andre verdenskrig hadde tyskerne tunge forsvarsanlegg her. Det er en gammel nedlagt kirkegård på stedet.

Sværholtklubben var engang et sentralt sted på Finnmarkskysten. Fiskefeltene lå rett utenfor Sværholt  og fiskerne bodde i sjøbuer som ble panelt og satt skikkelig i stand. Ettersom båtene ble større og fikk motor, var ikke folk lenger avhengig å holde til nær fiskefeltene og Sværholt mistet sin betydning som fiskevær.

Sværholt var et viktig handelssted på Finnmarkskysten siden slutten av 1700-tallet. Ifølge folketellingen av 1801 bodde det da 21 mennesker på Sværholt fordelt på fire husstander.

Ifølge Ytreberg var en danske som het Søren Bøgeberg den første handelsmannen som slo seg ned på Sværholt. Han fikk gjestgiveribevilgning og en engslette til bopel. Dette var i 1793. Slekta hans drev stedet til langt ut på 1800-tallet.
 
I 1849 bosatte Amund Torgersen Kraabøl fra Vestre Gausdal seg på Sværholt. Han innførte blant annet kilenøter i distriktet og drev avlstasjon for sau.

Det bodde over 500 tyskere på Sværholt under krigen. Den norske bosettingen ble aldri skikkelig gjenoppbygget etter krigen, og den siste familien flyttet i 1950, mens den siste eneboeren dro i 1958.

## Referanser


## Litteratur
* Anstein Mikkelsen: Sværholt - Porsangerfjordens ytterste klippe. I Porsangerfolket 1999, Porsanger historie og Museumslag,1999. ISBN 82-91278-03-2
Tanafjorden

**Tanafjorden** (nordsamisk: *Deanuvuotna*) er en fjord i Finnmark, i kommunene Gamvik, Berlevåg og Tana. Fjorden ligger mellom Nordkinnhalvøya i vest og Varangerhalvøya i øst. Den har innløp mellom Omgangsneset i vest og Skarveneset i øst og strekker seg 70 kilometer sørover til bygda Smalfjord i fjordbunnen.

Av fjordarmer finner en på vestsida Tyfjorden, Skarfjorden, Rafjorden, Hopsfjorden og Langfjorden, og på østsida Gulgofjorden. Innerst deler fjorden seg i fem grener. Fra vest til øst er disse Vestertana, Tarmfjorden, Smalfjorden, munningen av Tana og Leirpollen. 

De fleste bosetningene ligger inne i fjordarmene. Bygda Store Molvik på østsiden er et av unntakene og Lávvonjárga et annet, nesten helt sør i fjorden.

Fylkesvei 98 og fylkesvei 890 går langs bunnen av fjorden. 

## Referanser
Tyfjorden

**Tyfjorden** (nordsamisk: *Dáigevuotna*) er en fjordarm av Tanafjorden på østsiden av Nordkinnhalvøya i Gamvik kommune i Finnmark. Fjorden har innløp mellom Hanstyske i nord og Tyfjordneset i sør og strekker seg 4,5 kilometer vestover til Tyfjord i bunnen av fjorden.

Tyfjord er en gammel bygd ved fjorden. Det er ingen annen bebyggelse her. 

## Referanser
Skarfjorden

**Skarfjorden** (nordsamisk: *Skáravuotna*) er en fjordarm av Tanafjorden på østsiden av Nordkinnhalvøya i Gamvik kommune i Finnmark. Fjorden har innløp sør for Oterstein og strekker seg 2,5 kilometer vestover til bygda Skarfjorden i bunnen av fjorden.

Det er ingen andre bosteder ved fjorden enn den innerst i fjorden og heller ingen veisamband. 

## Referanser
Egil Søby

**Egil Vike Søby** (født 1945) er en norsk tidligere kajakkpadler som representerte Tønsberg Kajakklubb og var en del av «Gullfireren» som tok gull i Sommer-OL 1968 i Mexico by. 

Han var politibetjent i perioden 1966–1985 og høyskolelærer 1985–1994. Fra 1972 har han holdt motivasjonsforedrag for idrett, foreninger og bedrifter.

Søby ble olympisk mester i padling da han sammen med klubbkameraten Jan Johansen og Bærum-padlerne Tore Berger og Steinar Amundsen vant K-4 1000 meter under de olympiske sommerlekene i 1968. Den samme besetningen ble europamestere i 1969 i Moskva og verdensmestere i 1970 i København og de tok også bronse på K4 1000 meter i Sommer-OL 1972 i München. Sammen med Jan Johansen konkurrerte han også internasjonalt i toerkajakk (K2), og tok sølv i VM 1966 og VM 1971, samt i EM 1969. Søby vant 47 norske mesterskap, syv nordiske mesterskap og åtte kongepokaler. 

Han mottok Fearnleys olympiske ærespris for seieren sammen med «Gullfireren» i 1968.

Han vant kongepokalen i 1966, 1968, 1969, 1970, 1971, 1972, 1973 og 1974.

## Referanser


## Eksterne lenker
*
Loricariinae

se teksten

**Loricariinae** er en gruppe harniskmaller som består av ca. 30 slekter. 
Det er tropiske ferskvannsfisk som lever i Sør-Amerika. 

Gruppen ble først beskrevet av Charles Lucien Bonaparte i 1831. Senere, i 1979, ble flere slekter beskrevet, og Loricariinae ble delt inn i fire underfamilier: Loricariini, Harttiini, Farlowellini og Acestridiini. Senere ble Acestridiini flyttet inn i Hypoptopomatinae og slektene i Farlowellini ble flyttet inn i Hartiini. Navnet henspiller på det latinske ordet *[[lorica]]*, som betyr brystplate.

## Delgrupper

* Tribus **Loricariini**
** *Loricaria*-gruppen
*** *[[Brochiloricaria]]*
*** *[[Loricaria]]*
*** *[[Paraloricaria]]*
*** *[[Ricola macrops|Ricola]]*
** *Loricariichthys*-gruppen
*** *[[Furcodontichthys]]*
*** *[[Hemiodontichthys]]*
*** *[[Limatulichthys]]*
*** *[[Loricariichthys]]*
*** *[[Pseudoloricaria]]*
** *Pseudohemiodon*-gruppen
*** *[[Apistoloricaria]]*
*** *[[Crossoloricaria]]*
*** *[[Dentectus]]*
*** *[[Planiloricaria]]*
*** *[[Pyxiloricaria]]*
*** *[[Rhadinoloricaria]]*
*** *[[Pseudohemiodon]]*
*** *[[Reganella]]*
** *Rineloricaria*-gruppen
*** *[[Dasyloricaria]]*
*** *[[Ixinandria]]*
*** *[[Rineloricaria]]*
*** *[[Spatuloricaria]]*
* Tribus **Harttiini**
** *[[Aposturisoma]]*
** *[[Cteniloricaria]]*
** *[[Farlowella]]*, grenmaller
** *[[Harttia]]*
** *[[Harttiella]]*
** *[[Lamontichthys]]*
** *[[Metaloricaria]]*
** *[[Pterosturisoma]]*
** *[[Sturisoma]]*
** *[[Sturisomatichthys]]*

## Eksterne lenker
*
Rafjorden

**Rafjorden** (nordsamisk: *Rávjavuotna*) er en fjordarm av Tanafjorden i Gamvik kommune i Finnmark. Den ligger på den sørøstre delen av Nordkinnhalvøya. Fjorden har innløp mellom Deaigu i nord og Rafjordneset i sør og strekker seg fem kilometer i nordvestlig retning, til Rafjordbotn innerst i fjorden.

Fjorden har bratte fjordsider som stiger 300 meter opp fra fjorden. Den eneste bebyggelsen ved fjorden er Hamna på nordsida av fjorden. 

## Referanser
Stoppested

Et **stoppested** eller en **holdeplass** er et sted der rutegående og annen kommersiell persontransport, som for eksempel jernbane, buss, drosje, trikk eller lignende, tar på eller setter av passasjerer.

På jernbanen er en holdeplass et sted på linjen med plattform (perrong), hvor tog kan stoppe for av- og påstigning. (Holdeplass må ikke forveksles med jernbanestasjon) Holdeplasser er gjerne ikke betjent, men kan være utstyrt med et venterom, leskur eller lignende.

## Se også
* Bussøy, busstopp bestående av et fortau som er trekt inn mot kjørebanen
* Jernbanestasjon
* Stoppested (jernbane)

## Referanser
Sværholtklubben

**Sværholtklubben** er en klippe og et fuglefjell ytterst på Sværholthalvøya, mellom Porsangerfjorden og Laksefjorden i Nordkapp og Lebesby kommune i Finnmark. Den er rundt 170 meter høyt og har stupbratte sider. Sværholtklubben har navn etter den fraflyttede bygda Sværholt, som ligger like sør for fjellet.

Fuglefjellet på Sværholtklubben har en av de største hekkekoloniene med krykkje i Finnmark. De skråstilte skiferlagene danner hyller og avsatser oppover i fjellet hvor titusener av fugl hekker. Andre hekkende arter er alke, lomvi og teist. Fuglefjellet og det nærliggende området til sjøs ble i 1983 vernet som Sværholtklubben naturreservat.

Under andre verdenskrig hadde tyskerne tunge forsvarsanlegg her. Batteriet, Heeres Küsten Batterie Svaerholtklubben 1/971, ble oppsatt i mai 1942, med seks 14,5 cm kanoner med skuddvidde på 19 kilometer.

## Referanser
Hopsfjorden

**Hopsfjorden** (nordsamisk: *Nuoartat Nuorevuotna*) er en fjordarm av Tanafjorden i Gamvik kommune i Finnmark. Fjorden ligger på sørsiden av Nordkinnhalvøya. Fjorden har innløp mellom Segelneset i nord og Langfjordodden i sør og strekker seg 17 kilometer vestover til Hopseidet i bunnen av fjorden. På den andre siden av det om lag 500 meter breie Hopseidet ligger bunnen av Eidsfjorden. Det er spredt bebyggelse og bosetning fra Hopseidet til Skjånes. Flere fortidsminner fra yngre steinalder fram til middelalderen ligger langs nordsiden av fjorden, med enkelte funn på sørsiden, da i Litle Skogfjorden. Det er funnet rester etter et kvartsbrudd fra yngre steinalder på Skjånes

Sør for Langfjordodden går Langfjorden sørvestover. Skjånes er en bygd på nordsiden av fjorden. Litt vest for denne bygda går Ivarsfjorden nordover til bygda Ivarsfjord. På sørsida av fjorden ligger fjordarmene Store Skogfjorden og Litle Skogfjorden

Fv8074 går langs nordsiden av fjorden. 

## Referanser
Stiftelsen Bergensklinikkene

**Stiftelsen Bergensklinikkene** er den største uavhengige og livssynsnøytale institusjon for behandling, kompetanseutvikling og forskning innen rusfeltet i Norge.

Stiftelsen Bergensklinikkene ble etablert 4. januar 1991. I Stiftelsen Bergensklinikkene ligger også Kompetansesenter Rus Region Vest, Bergen, et regionalt og nasjonalt kompetansesenter innen rusfeltet på oppdrag fra Helsedirektoratet.

Årlig gjennomfører Bergensklinikkene mer enn 2 800 behandlingsforløp.

Stiftelsen Bergensklinikkene har 230 ansatte fordelt på Skutevikenklinikken, Hjellestadklinikken, Poliklinikk (inklusive Avdeling for Legemiddelbasert rehabilitering), Avdeling for inntak og koordinering, Forsknings- og dokumentasjonsavdelingen samt Kompetansesenteravdelingen.

Administrerende direktør er Ole Hope (per 2018).

Styreleder er Finn Konow Jellestad.

## Referanser


## Kilder
*rushjelp.no, nettside drevet av Bergensklinikkene
Langfjorden (Gamvik)

**Langfjorden** (nordsamisk: *Lákkovuotna*) er en fjordarm av Tanafjorden i Gamvik kommune i Finnmark. Fjorden strekker seg 24 kilometer sørvestover til Langfjordbotn (*Lággu*). Fjorden har innløp mellom Langfjordodden i vest og Digermulen i øst. Nord for Langfjordodden går Hopsfjorden vestover.

Langfjordnes er en bygd på vestsiden av fjorden. Bygda har ikke veisamband til resten av kommunen. Storholmen er en holme som ligger på nordvestsiden et stykke inn i fjorden. Vest for denne holmen ligger bygda Nervei og heller ikke denne har veisamband. Sørøstsiden av fjorden er ikke utbygd. Boreal Sjø har en hurtigbåt i «Tanaruta 010», hurtigbåten MS «Falkefjell».

## Referanser
James Bond (tegneserie)

**James Bond** ble utgitt som tegneserie første gang i 1958, fire år før den første filmen kom. John McLusky tegnet de første avisstripene, som kom på trykk i Daily Express 7. juli 1958. 

Sammen med manusforfatter Henry Gammidge laget McLusky de neste sju årene i alt 13 eventyr, alle basert på Ian Flemings romaner og noveller.
Tarmfjorden

**Tarmfjorden** (nordsamisk: *Čuollovuotna*) er en fjordarm av Tanafjorden i Tana kommune i Finnmark. Fjorden har innløp mellom Sommerneset i nord og Hjellnes i sør og strekker seg 5 kilometer sørvestover til Jámešbávtgohppi i bunnen av fjorden. De vestlige gårdene i bygda Torhop ligger langs østsida av Tarmfjorden.

Fylkesvei 98 går langs østsida av fjorden. 

## Referanser
Gulgofjorden

**Gulgofjorden** (også kalt *Trollfjorden*, nordsamisk *Vuođavuotna*) er en fjordarm av Tanafjorden i Berlevåg kommune i Finnmark. Fjorden har innløp mellom Skjerberget i nord og Gulgoneset i sør og strekker seg 4&nbsp;kilometer østover til den fraflyttede bygda Gulgofjorden i bunnen av fjorden.

Det går vei på begge sider av den indre halvdelen av fjorden, men den har ikke veisamband til resten av kommunen. 

## Referanser
Vestertana

:*Denne artikkelen er om fjorden, for grenda se [[Vestertana (grend)]].*

**Vestertana** (nordsamisk: *Deanodat*) er en fjordarm av Tanafjorden i Tana kommune i Finnmark. Fjorden har innløp mellom Kråkeneset i vest og Sommerneset i øst og strekker seg 10 kilometer sørvestover til grenda Vestertana i bunnen av fjorden. Øst for Sommerneset går Tarmfjorden sørover. På vestsida av fjorden ligger den dype Vesterbukta.

Det ligger enkelte gårdsbruk langs fjorden, som Fellesjorda på østsiden og Leaibbosvuovdi i Leaibbosjohkas dalføre innafor fjordbotnen. På motsatt side av elva ligger Vestertana kapell, hvor det tidligere har vært drevet skole. Fylkesvei 98 går langs indre del av fjorden. 

Gruntvannsområdene i fjordbotnen er vernet som Vestertana naturreservat.

## Referanser